**IZVOD IZ ZAPISNIK**

**sa 10. sjednice Općinskog vijeća Općine Podravska Moslavina**

**održane 21. lipnja 2021. godine u Društvenom domu**

**u Podravskoj Moslavini, J.J. Strossmayera 150**

Sjednicu otvara *Slavko Kupanovac*, predsjednik Općinskog vijeća Općine Podravska Moslavina u 15:30 sati. Pozdravlja sve nazočne.

**Utvrđeno je da su na sjednici nazočni vijećnici:**

1. Slavko Kupanovac

2. Željko Zetaić

3. Ana Jambrešić

4. Marta Zetaić

5. Marko Sabo

**Odsutni vijećnici**:

1. Ivica Vrkić,

2. Josip Rogić

3. Matija Rogić

4. Ivana Šoša

*Predsjednik vijeća, Slavko Kupanovac* konstatira da je na sjednici nazočno 5 vijećnika od ukupno 9 vijećnika.

**Od ostalih sjednici su nazočni**: Dominik Cerić – općinski načelnik, pročelnica – Marina Cigrovski

*Predsjednik vijeća, Slavko Kupanovac* konstatira da zapisnik vodi Marija Horvat, administrativni referent.

*Predsjednik vijeća, Slavko Kupanovac* za ovjerovitelje zapisnika predlaže gospodina Marka Sabu i gospodina Željka Zetaića, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik vijeća predlaže sljedeći dnevni red.

Predsjednik – predlaže sijedeći dnevni red

**DNEVNI RED**

Aktualni sat.

1. Usvajanje zapisnika sa 9. sjednice Općinskog vijeća Općine Podravska Moslavina

2. Razmatranje prijedloga i donošenje Odluke o sufinanciranju troškova analize tla u 2022. godini

IZVJESTITELJ: Marina Cigrovski

3. Razmatranje prijedloga i donošenja Odluke o imenovanju vijeća časti

IZVJESTITELJ: Marina Cigrovski

4. Razmatranje prijedloga i donošenje Odluke o imenovanju etičkog odbora

IZVJESTITELJ: Marina Cigrovski

5. Razno

Predsjednik – pita ima li dopuna na dnevni red.

Predsjednik – daje dnevni red na glasovanje. Konstatira da je dnevni red usvojen jednoglasno

(5 vijećnika prisutno).

**Aktualni sat**

Rasprave u aktualnom satu nije bilo

Predsjednik vijeća prelazi na rad prema utvrđenom dnevnom redu.

**Ad. 1. Usvajanje zapisnika sa 9. sjednice Općinskog vijeća Općine Podravska Moslavina**

*Predsjednik vijeća, Slavko Kupanovac* otvara raspravu u svezi zapisnika sa 9. sjednice Općinskog vijeća Općine Podravska Moslavina, budući da se nitko nije javio za raspravu, poziva vijećnike na glasovanje te konstatira da je Zapisnik sa 9. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

**Ad.2. Razmatranje prijedloga i donošenje Odluke o sufinanciranju troškova analize tla u 2022. godini**

*Predsjednik vijeća, Slavko Kupanovac* daje riječ pročelnici, Marini Cigrovski koja je pojasnila Odluku o sufinanciranju troškova analize tla u 2022. godini i da u skladu s našim Proračunom troškove analize tla u iznosu od 50% ukupnog troška ispitivanja snosi općina za korisnike. Također je pojasnila da je potrebno da zahtjev podnesu poljoprivrednici i da će se po jednom korisniku maksimalno sufinancirati do 5 uzoraka tla, biti će objavljen Javni poziv na našim mrežnim stranicama.

*Predsjednik vijeća, Slavko Kupanovac* daje riječ Dominiku Ceriću, načelniku koji je pojasnio da su i prije bila predviđena sredstva u Proračunu za sufinanciranje troškova analize tla te da je u prijedlogu Odluke navedeno da ćemo 50 % sufinancirati troškove analize tla i da je sklopljen ugovor s Poljoprivrednim fakultetom iz Osijeka. i da će sve biti objavljeno na službenoj stranici općine.

*Predsjednik vijeća, Slavko Kupanovac* daje pojašnjenje da se i ranijih godina radila analiza tla i da je to dobro za poljoprivrednike.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o sufinanciranju troškova analize tla u 2022. godini prihvatilo jednoglasno ( 5 vijećnika prisutno ) te je općinsko vijeće donijelo: **Odluke o sufinanciranju troškova analize tla u 2022. godini**

**Ad. 3. Razmatranje prijedloga i donošenja Odluke o imenovanju vijeća časti**

*Predsjednik vijeća, Slavko Kupanovac* daje riječ Marini Cigrovski, koja je pojasnila da su u prijedlogu Odluke za vijeće časti predloženi: Martina Zetaić za predsjednicu, Valentino Zetaić za člana, Slavica Bolješić za člana, Katarina Cerić za člana i Magdalena Matoković za člana, predložene su nestranačke osobe.

*Predsjednik vijeća* daje riječ načelniku, Dominiku Ceriću koji je rekao da se vijećnicima da obrazloženje koje ovlasti ima Vijeće časti.

Predsjednik vijeća, Slavko Kupanovac– je pojasnio da je na prošloj sjednici donesena Odluka o kodeksu ponašanja članova Općinskog vijeća Općine Podravska Moslavina a odnosi se na članove Općinskog vijeća i dijelom na općinskog načelnika. Također je pojasnio ako netko sumnja da postoji sukob interesa, neka pogodnost što nije sukladno kodeksu može podnijeti pisani zahtjev te da se prijava podnosi Etičkom odboru

koji po zaprimljenoj prijavi u roku od 60 dana predlaže Općinskom vijeću donošenje odluke po zaprimljenoj prijavi. Isto tako je pojasnio proceduru za povredu Etičkog kodeksa.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o imenovanju vijeća časti prihvatilo jednoglasno ( 5 vijećnika prisutno ) te je općinsko vijeće donijelo: **Odluke o imenovanju vijeća časti.**

**Ad. 4. Razmatranje prijedloga i donošenje Odluke o imenovanju etičkog odbora**

*Predsjednik vijeća , Slavko Kupanovac* daje riječ Marini Cigrovski, pročelnici koja je pojasnila da se Etički odbora naslanja na Etički kodeks i da su u prijedlogu Odluke o imenovanju Etičkog odbora predloženi: Edita Šimara za predsjednicu kao nestranački član i za članove Marta Zetaić i Marko Sabo ispred HDZ-a. U vijeću Općine Podravska Moslavina je jedna stranka i nema oporbe.

*Predsjednik vijeća* je pojasnio da je ovo prvostupanjsko tijelo koje je stranački, s tim da je predsjednik vanstranački.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o imenovanju etičkog odbora prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o imenovanju etičkog odbora.***

**Ad. 5. Razno**

Rasprave po 10. točki dnevnog reda nije bilo.

Dnevni red je iscrpljen, *predsjednik vijeća, Slavko Kupanovac* zaključio je 10. sjednicu Općinskog vijeća u 15:50 sati.

KLASA: 021-05/21-1/4

URBROJ:2115/03-01-21-3

Podravska Moslavina, 21. lipnja 2022. godine

ZAPISNIČAR: OVJEROVITELJI ZAPISNIKA: PREDSJEDNIK

Marija Horvat, v.r. Ana Jambrešić, v.r OPĆINSKOG VIJEĆA

Slavko Kupanovac, v.r.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Željko Zetaić.v.r.

\_\_\_\_\_\_\_\_\_\_\_\_\_\_\_\_\_\_\_\_